


נוסח המודעה בעיתון יומי ישראלי, עיתון יומי/שבועון בערבית ואתר האינטרנט (הכל דרך לשכת הפרסום הממשלתית):

הנדון: מכרז פומבי מספר 41/11 – למתן שירותי הגברה, תאורה וחשמל בטקס הדלקת המשואות, טקס הענקת פרסי ישראל, טקס יום אילת וטקס יום ירושלים, תשע"ב-2012 
1. מרכז ההסברה - משרד ההסברה והתפוצות (להלן - "המשרד") מבקש לקבל הצעות עבור מתן שירותי הגברה, תאורה וחשמל בטקס הדלקת המשואות, טקס הענקת פרסי ישראל, הטקס הממלכתי לציון יום שחרור אילת והטקס הממלכתי ליום איחוד ירושלים – בשנת 2012, אשר המשרד עורך, הכל בהתאם לדרישת המשרד ובהתאם למפורט במסמכים המצורפים למכרז זה. 

2. מועדי הטקסים מפורטים במסמך ב' למסמכי המכרז, בכפוף לאמור שם. האירועים נערכים בירושלים זולת הטקס הממלכתי לציון יום שחרור אילת אשר נערך באום רשרש, אילת, הכל בהתאם למפורט במפרט השירותים  המצורף כמסמך ב' למסמכי המכרז.

3. תקופת ההתקשרות עם המציע הזוכה תהיה לשנה ממועד חתימת ההסכם בהתאם להסכם המצורף כמסמך ו' למסמכי המכרז. למשרד תישמר זכות הברירה (האופציה) להאריך את תקופת ההתקשרות עם המציע הזוכה בשתי תקופות נוספות בנות עד שנה כל אחת, במשך השנתיים העוקבות, עד לתקופת התקשרות מקסימאלית של שלוש שנים בסך הכל.

4. מבנה ההצעה 

4.1 במכרז זה קיימות 3 קבוצות התייחסות: 

(1) טקס הדלקת המשואות
(2) טקס הענקת פרסי ישראל
(3) הטקס הממלכתי לציון יום שחרור אילת והטקס הממלכתי ליום איחוד ירושלים

4.2 מציע רשאי להגיש הצעות לכל סעיף בנפרד ((א) או (ב) או (ג))  או לשני סעיפים (מבין        סעיפים (א) עד (ג)) או לשלושת הסעיפים (סעיפים (א)+(ב)+(ג)). 

4.3 יודגש, כי סעיף (ג) כולל התייחסות ל-2 טקסים כמפורט בסעיף: טקס יום אילת וטקס יום ירושלים ואין לפצל ההצעה בין טקסים אלו. ההצעה בסעיף זה תכלול התייחסות ל-2 הטקסים ביחד. מציע אשר יפצל ההצעות בקבוצת התייחסות (ג) – הצעתו תיפסל על הסף ולא תידון כלל.  

4.4 על המציע להבהיר לאיזו מן האפשרויות הוא מגיש את הצעתו ויהיה עליו לעמוד בתנאי הסף הרלוונטיים לשירותים המבוקשים לגביהם הוא מגיש את הצעתו, וכן לתנאי הסף הכללים, כמפורט להלן.

5. על מציע המגיש הצעתו למכרז לעמוד בתנאי הסף הבאים:

5.1 על המציע המבקש להגיש הצעה למתן שירותים מושא מכרז זה לטקס הדלקת המשואות להיות בעל ניסיון של 4 שנים לפחות הכוללים את השנים 2008 ועד המועד האחרון להגשת הצעות למכרז זה, במתן שירותי הגברה, תאורה וחשמל, בהיקף מצטבר של 4 אירועים אשר כללו לפחות 4,000 משתתפים בכל אירוע, כאשר ההיקף הכספי של השירות שניתן על ידי המציע (הגברה, תאורה וחשמל) בכל אירוע היה 100,000 ₪ ומעלה וכאשר 2 אירועים מתוכם שודרו בערוצי הטלוויזיה ו/או הכבלים ו/או הרדיו.

המציע יפרט את הניסיון הדרוש בסעיף זה ברשימה כרונולוגית מלאה של עבודות שבוצעו על ידי המציע במהלך התקופה האמורה לעיל תוך ציון פרטי הגורמים שקיבלו שירות זה או דומה לו מהמציע לרבות שם ומספר הטלפון.

5.2 על המציע המבקש להגיש הצעה למתן שירותים מושא מכרז זה לטקס הענקת פרסי ישראל להיות בעל ניסיון של 4 שנים לפחות הכוללים את השנים 2008 ועד המועד האחרון להגשת הצעות למכרז זה, במתן שירותי הגברה, תאורה וחשמל, בהיקף מצטבר של 3 אירועים אשר כללו לפחות 1,000 משתתפים בכל אירוע, כאשר ההיקף הכספי של השירות שניתן על ידי המציע (הגברה, תאורה וחשמל) בכל אירוע היה 80,000 ₪ ומעלה וכאשר 2 אירועים מתוכם שודרו בערוצי הטלוויזיה ו/או הכבלים ו/או הרדיו ואשר התקיימו באולם סגור.

המציע יפרט את הניסיון הדרוש בסעיף זה ברשימה כרונולוגית מלאה של עבודות שבוצעו על ידי המציע במהלך התקופה האמורה לעיל תוך ציון פרטי הגורמים שקיבלו שירות זה או דומה לו מהמציע לרבות שם ומספר הטלפון.

5.3 על מציע המבקש להגיש הצעה למתן שירותים מושא מכרז זה לטקס הממלכתי לציון יום שחרור אילת ולטקס הממלכתי ליום איחוד ירושלים להיות בעל ניסיון של 4 שנים לפחות הכוללים את השנים 2008 ועד המועד האחרון להגשת הצעות למכרז זה, במתן שירותי הגברה, תאורה וחשמל, בהיקף מצטבר של 7 אירועים הכוללים לפחות 500 משתתפים בכל אירוע, כאשר ההיקף הכספי של השירות שניתן על ידי המציע (הגברה, תאורה וחשמל) בכל אירוע היה 20,000 ₪ ומעלה. 

המציע יפרט את הניסיון הדרוש בסעיף זה ברשימה כרונולוגית מלאה של עבודות שבוצעו על ידי המציע במהלך התקופה האמורה לעיל תוך ציון פרטי הגורמים שקיבלו שירות זה או דומה לו מהמציע לרבות שם ומספר הטלפון.

יובהר כי מציע המבקש להגיש הצעה למתן שירותים לטקס הדלקת המשואות (קבוצת התייחסות (א)) ולקבוצות התייחסות נוספות ((ב) ו/או (ג)), אינו צריך לעמוד בתנאי הסף הנדרשים לגבי קבוצות ההתייחסות הנוספות וניתן להסתפק בניסיון המפורט כפי האמור בסעיף 5.1 שלעיל.
 
5.4 תנאי הסף הכלליים בהם על המציע לעמוד (רלוונטי לכל המציעים), כמפורט להלן: 

5.4.1 למציע צוות טכני להפעלת ולהתקנת הציוד לצורך מתן השירותים בהתאם למפורט להלן ובהתאם למפורט במסמך השירותים (מסמך ב' למסמכי המכרז):

5.4.1.1 מתקיני  הציוד - טכנאים בעלי ניסיון מוכח של 3 שנים לפחות בהתקנת ציוד מורכב מהסוג הנדרש במכרז זה וחיבורו למערכות מסוגים שונים, ובעלי ניסיון בעבודה משותפת עם גורמים נוספים  כגון צוותי טלוויזיה, רדיו וכו'.
5.4.1.2 מפעילי הציוד - טכנאים בעלי ניסיון מוכח של 3 שנים לפחות בהפעלת ציוד מהסוג הנדרש באירועים מורכבים, בעלי ניסיון בעבודה משותפת עם גורמים נוספים כגון צוות טלוויזיה, רדיו וכו'. 
5.4.1.3 חשמלאי - על החשמלאי להיות בעל רישיון חשמלאי מוסמך ובעל ניסיון של 3 שנים לפחות בתחום החשמל ובעל ניסיון בעבודה באירועים בהיקף דומה לטקס שבקבוצת ההתייחסות לה הוגשה ההצעה. יובהר כי אין חובה שהחשמלאי יהיה מועסק באופן קבוע אצל הספק.

5.5 המציע מנהל ספרים כדין ובידיו האישורים הנדרשים לפי חוק עסקאות גופים ציבוריים, התשל"ו-1976.

5.6 המציע הגיש ערבות להצעה, כנדרש בסעיף 5 למסמך א' במסמכי המכרז.

5.7 במידה שהמציע הינו תאגיד, על התאגיד להיות רשום כדין בישראל במרשם הרשמי הרלוונטי ותחום פעילותו של התאגיד צריך שיהא בתחום מתן השירותים נשוא מכרז זה. על התאגיד להיות ללא חובות אגרה שנתית לרשם החברות/ השותפויות, בגין השנים הקודמות למכרז; במידה והמציע הוא חברה – על נסח הרישום שלה להעיד כי החברה אינה חברה מפרת חוק ואינה בהתראה לפני רישום כחברה מפרת חוק.  

יודגש כי על ההצעה להיות מוגשת על ידי ישות משפטית אחת בלבד וכל האישורים הנדרשים על פי מכרז זה יהיו על שמה של אותה ישות משפטית. 

5.8 המציע וכל קבלן משנה מטעמו מחזיק כל רישיון ו/או היתר בתוקף הנדרש על פי דין לביצוע השירותים, לרבות רישיון עסק/היתר זמני לפי חוק רישוי עסקים, התשכ"ח-1968, וכן יש בידו כל תו תקן נדרש לצורך ביצוע השירותים.

6. שאלות ובקשות להבהרות יש להפנות לגב' מיכל דסה, מרכזת ועדת המכרזים, בכתב בלבד באמצעות הפקסימיליה במספר 02-6587125, לא יאוחר מיום 23.1.2012, בשעה 12:00.  המשרד יפרסם את תשובותיו עד ליום 30.1.2012, בשעה 12:00.

7. את ההצעות למכרז יש להגיש בשפה העברית בלבד לא יאוחר מיום  6.2.2012 עד השעה 12.00 לתיבת המכרזים שבמשרד ההסברה והתפוצות, הממוקמת בקומה 3 בבניין ברח' כנפי נשרים 7, בירושלים.

8. את מסמכי המכרז המלאים ניתן למצוא באתר האינטרנט של משרד ראש הממשלה שכתובתו:
www.pmo.gov.il ; באתר האינטרנט של מנהל הרכש הממשלתי שכתובתו: www.mr.gov.il/purchasing ;  או באמצעות מרכזת ועדת המכרזים,  בתיאום מראש בטלפון מספר 02-6587124.


										בברכה,
									       ועדת המכרזים
            משרד ההסברה והתפוצות

לנוסח בערבית יש להוסיף את המשפט הבא:
"המכרז פורסם גם בעיתונות בשפה העברית והנוסח הקובע הוא הנוסח המתפרסם בשפה עברית".

